ભિલોડા શહેરમાં કાયદો અને વ્યવસ્થાની સ્થિતિ ચિથરેહાલ બની છે શહેરમાં ચોર, લૂંટારુ અને ઘરફોડિયા ગેંગ બંધ દુકાનો અને રહેણાંક મકાનોમાં ત્રાટકી સતત લૂંટની ઘટનાને અંજામ આપી ખાખી વર્દીને ચેલેન્જ આપી રહી છે બીજીબાજુ પોલીસતંત્ર સબસલામતના દાવા કરી રહી છે ભિલોડા શહેરમાં ૧ વર્ષના ટૂંકા ગાળામાં એક જ મોડ્સ ઓપરેન્ડીસથી વેપારીઓને લૂંટી લેવામાં આવતા વેપારી આલમમાં ભયનો માહોલ પેદા થયો છે મોટી સંખ્યામાં વેપારીઓ ભિલોડા પોલીસ સ્ટેશને પહોંચી ભિલોડા નગરમાં ભયનો માહોલ સર્જનાર અસામાજિક તત્વો અને ચોર લૂંટારુ ગેંગને ઝડપથી ઝડપી પાડી જેલના સળિયા પાછળ ધકેલી દેવામાં આવેની માંગ કરી હતી શુક્રવારે સાંજના સુમારે ભિલોડા બજારમાં પિંકી કિરાણા સ્ટોર્સ નામની દુકાન ધરાવતા સાવલદાસ ગુમલમલ મોરવાની (રહે,ત્રિભોવન નગર, મઉ રોડ ) તેમના દુકાનના અને તેમના ભાઈના દુકાનની દિવસભરના વકારની રકમ ૧.૨૫ લાખ અને હિસાબ કિતાબના ચોપડા બેગમાં ભરી ખભે લટકાવી રાબેતા મુજબ ચાલતા ઘરે આવી રહ્યા હતા પાછળથી બે અજાણ્યા યુવકો પાછળ પાછળ ચાલતા આવી વેપારીના નજીક પહોંચી ખભે ભરાવેલ બેગ આંચકી લીધી હતી વેપારી કઈ સાંજે તે પહેલા પાછળથી આવેલી પલ્સર બાઈક પર બંને શખ્શો બેસી નાસી છૂટતા વેપારીએ બુમાબુમ કરતા આજુબાજુમાંથી લોકો દોડી આવ્યા હતા સમી સાંજે લૂંટની ઘટનાના પગલે ભિલોડા પોલીસ ઘટનાસ્થળે પહોંચી રાબેતા મુજબની તપાસ હાથધરી હતી.